TANTÁRGYI PROGRAM

	Tantárgy neve:

Külgazdasági elemzések
	Tantárgy Neptun kódja: GTVGT1072B
Tárgyfelelős intézet: Világ-és Regionális Gazdaságtan Intézet

	
	Tantárgyelem: kötelező

	Tárgyfelelős: Dr. Szép Tekla, habilitált egyetemi docens

	Közreműködő oktató(k): -

	Javasolt félév: Ő
	Előfeltétel: -

	Óraszám/hét: 1+2/hét
	Számonkérés módja: aláírás, kollokvium

	Kreditpont: 3
	Munkarend: nappali

	Tantárgy feladata és célja:

A tantárgy fő célja a külgazdasági elemzési eszközök áttekintése, a gyakorlatban is alkalmazott módszertan megismerése. A külgazdasági összefüggések megértésével a hallgató képessé válik a makrogazdasági, illetve világgazdasági folyamatok mélyebb, rendszerszintű értelmezésére.

Fejlesztendő kompetenciák:

tudás: T1, T6, T8 (NG)
képesség: K2, K4, K6, K7 (NG)
attitűd: A1, A2, A3 (NG)
autonómia és felelősség: AF1, AF2, AF3, AF7 (NG)

	Tantárgy tematikus leírása:

	Előadás:

09.08. Félévközi követelmények ismertetése. Kapcsolódó esettanulmányok feldolgozása.
09.15. A külkereskedelmi termékforgalmi statisztika módszertana.
09.22. Alapfogalmak. A külgazdasági kapcsolatok általános kérdései.
09.29. A nemzetközi kereskedelem elméletei (tiszta elmélet és alternatív elméletek).
10.06. Külgazdasági nyitottság. A nemzetgazdaság szerkezeti és gazdaságpolitikai nyitottsága. A kiterjesztett nyitottság-elmélet.
10.13. A kereskedelempolitika eszközrendszere (vám, szubvenció, nem tarifális korlátozások, mennyiségi korlátozások, közvetett exportösztönzés).
10.20. Az áruforgalmi export és import folyamatok változása.
10.27. Külgazdasági pénzügyek. Valuta és deviza fajtái. Valutaárfolyam, az árfolyam hatásai.
11.03. A pénz- és tőkepiacok kialakulása és tagozódása.
11.10. A pénz- és tőkepiaci ügyletek fő típusai. Az értéktőzsde és a devizatőzsde. A valutáris likviditás.
11.17. Külgazdasági mérlegek.
11.24. Ágazati Kapcsolatok mérlege. EORA környezeti input-output modell megismerése. A külgazdasági kapcsolatok államközi szabályozása. 
12.01. Tőzsdei alapismeretek
12.08. Elővizsga
	Gyakorlat:

09.08. Adatgyűjtés. Adatbázisok elérhetősége, kezelése. 

09.15. Ábrák, táblázatok szerkesztése, beillesztése. Különböző ábratípusok megismerése (kutatói célkitűzés tükrében). Hivatkozások formai követelményei.

09.22. A külgazdasági kapcsolatok általános kérdései. Külgazdaság az abszolút, valamint a komparatív előnyök alapján.
09.29. A gazdasági nyitottság mutatói. A kereskedelem intenzitása.
10.06. A kereskedelempolitika eszközrendszere. Export és import folyamatok alakulása.
10.13. Az import exportfedezettségi mutatója. Exportfedezettség. Export- és importérzékenység. A cserearány. Jövedelmi cserearány.
10.20. Az árfolyam hatása a külkereskedelemre. Az árfolyam árkiegyenlítő funkciója. Az árfolyam differenciáló hatása. 
10.27. Az árfolyamszint változásának hatása a külkereskedelmi forgalomra. Az árfolyamszint változásának hatása a tőkeforgalomra. Az árfolyamváltozás belgazdasági következményei.
11.03. A valutáris likviditás – likviditási mutatók. A relatív adósságállomány mutatói. A relatív adósságszolgálati mutatók.
11.10. Külgazdasági mérlegek. A külkereskedelmi mérleg. A fizetési mérleg.
11.17. ZH
11.24. Ágazati Kapcsolatok Mérlege. A külgazdaság komplex elemzése.
12.01. Komplex elemzési feladat
12.08. PótZH, elővizsga.

	Félévközi számonkérés módja és értékelése:

Az aláírás megszerzése: 

· Zárthelyi dolgozat: A félév során zárthelyi dolgozat megírása kötelező. A zárthelyi anyagát a példatár feladatai jelentik. A sikertelen zárthelyi és az aláírás a félév végén pótzárthelyi írásával pótolható. Minimum követelmény: az elérhető pontok 61%-a.

Elérhető értékelés: kiválóan megfelelt (85-100%), megfelelt (61-84%), nem felelt meg (0-60%).

· Házi dolgozat készítése: A félév során házi dolgozat megírása kötelező. A házi dolgozat egy szabadon választott Európai Uniós országcsoport (2-3 ország) külgazdasági elemzését tartalmazza a 2010-2025 (2024) közötti időszakra, a gyakorlati órák anyaga alapján elkészítve. A dolgozatot kétfős csoportokban kell elkészíteni. A dolgozatnak 15-20 oldal terjedelműnek kell lennie.

Elérhető értékelés: 60 pont.

Értékelési szempontok: Formai követelmény (külalak, stílus), feldolgozott szakirodalom mélysége, legyűjtött adatok aktualitása, felhasznált források köre, gyakorolt elemzési módszerek alkalmazása, elemzésben levont következtetések, értékelések minősége.

A földrajzi lehatárolás és a csoportok kialakításának határideje: minden év szeptemberének utolsó munkanapja. Emailben: regtekla@uni-miskolc.hu címre.
Beadvány leadási határideje: minden év decemberének első munkanapja. Nyomtatva leadni: A/4. fsz. 12. iroda, illetve elektronikusan megküldeni a regtekla@uni-miskolc.hu email címre. 

· Gyakorlatokon való aktív részvétel. 

· A gyakorlatok látogatása kötelező. Maximum 4*50 percről lehet igazoltan hiányozni.

Aláírás feltétele: zárthelyi dolgozat legalább megfelelt szintű teljesítése, beadandó dolgozat legalább 61%-ban történő megfelelése (min. 37 pont).

Gyakorlati jegy / kollokvium teljesítésének módja, értékelése:

Félév végén szóbeli kollokvium van.
A vizsgára bocsájtás feltétele: aláírás megszerzése.
Kollokvium: az előadások anyagát felölelő szóbeli vizsga. A hallgatónak egy tételt kell kidolgoznia.

Év végi értékelés: Elégséges: 61-70 pont, Közepes: 71-80 pont, Jó: 81-90 pont, Jeles: 91-100 pont.
A dolgozat felépítése (összesen 60 pont)
Bemutatni (ábrával vagy táblázatos formában), illetve röviden elemezni:

· Választott országok főbb gazdasági mutatói (2025) /összefoglaló táblázat/ – 8 pont
· GDP piaci áron (konstans árakon, ezer USD) 

· GDP/fő (konstans árakon, USD) 

· Népesség 

· Folyó fizetési mérleg (GDP %-a) 

· Infláció, fogyasztói árindex (éves %) 

· Kereskedelem (GDP %-a) 

· FDI (nettó beáramlás, a GDP %-ában) 

· FDI (nettó kiáramlás, GDP %-ában)

· A Fortune Global 500-as rangsorba bekerült Európai Uniós vállalatok 2025-ben, különös tekintettel a választott országokra – 3 pont
· Választott országok főbb kereskedelmi mutatói (2010-2025) /idősoros adatok ábrázolása/ – 7 pont
· Import-volumen index (2010 = 100%) 
· Export-volumen index (2010 = 100%) 
· Javak és szolgáltatások exportja (GDP %-ában) 
· Import-érték index (2010 = 100%) 
· Export-érték index (2010 = 100%) 
· Javak és szolgáltatások importja (GDP %-ában) 
· Teljes megtakarítás (az import fedezésére, hónapok száma)
· A választott országcsoport, az Európai Unió és a világ GDP-jének, illetve exportjának alakulása (2010-2024, 2010 = 100%) – 3 pont
· Az Európai Unió és a választott országcsoport TOP5 (Európai Unión kívüli) exportpartnere és azok részaránya az összes export arányában (%, 2025) – 3 pont
· Az Európai Unió és a választott országcsoport TOP5 (Európai Unión kívüli) importpartnere és azok részaránya az összes import arányában (%, 2025) – 3 pont
· Az export és import áruszerkezetének megoszlása az Európai Unióban és a választott országcsoportban (%, 2024) – 3 pont 
· A választott országcsoport legfontosabb export cikkeinek áralakulása – 3 pont

· Az Európai Unióval folytatott behozatal és kivitel a választott országcsoportban (ezer USD, 2010-2025) – 3 pont
Az alábbi számítások elvégzése és az eredmények ábrázolása:

· Az Európai Unió és a választott országcsoport exportintenzitása az egymás közötti kereskedelem tekintetében (%, 2010-2025) – 4 pont
· A választott országcsoport exportérzékenysége az Európai Unióba irányuló kivitel tekintetében (%, 2010-2025) – 4 pont
· Cserearány-mutató alakulása (2010-2025) az Európai Unióban és a választott országcsoportban az árukereskedelemre vonatkozóan (2010 = 100%) – 4 pont
· Herfindahl-Hirschman index alakulása az Európai Unióban és a választott országcsoportban (%, 2025) – 4 pont
· Egy kiválasztott ágazat komparatív előnyének számítása (Balassa-index, Hillman-feltétel, Relatív kereskedelmi előny indexe [RCA], Unit Value Difference [UVD], 2025) – 8 pont
Egyéb: a bázisviszonyszámoknál előfordulhat, hogy a 2010. év nem alkalmazható bázisévnek. Ebben az esetben az adatok elérhetősége határozza meg, hogy mi lesz a bázis. Amennyiben 2025. évi adat nem érhető el, 2023/2024. év is megfelelő.


	Kötelező irodalom:

· Siposné Nándori E. (2009): Külgazdasági elemzések példatár /Oktatási segédlet/, Miskolc 2009.
· Lakos I., Szivi J. (2005): Külgazdaságtan; Külkereskedelmi Oktatási és Továbbképző Központ; 2005
· Kozma F. (1998): A félperiféria; Aula; pp.13-85. 
Ajánlott irodalom:

· Bozsik N., Magda R. (2021): A magyar élelmiszerek versenypozíciójának alakulása az Európai Unió piacán. Külügyi Szemle. https://doi.org/10.47707/Kulugyi_Szemle.2021.2.8
https://kki.hu/wp-content/uploads/2021/08/08-Bozsik_Magda.pdf
· Csenger Á., Eszterhai V. (2021): A konnektivitás mint fegyver. Kína és Ausztrália aszimmetrikus kereskedelmi kapcsolatainak példája. Külügyi Szemle. https://doi.org/10.47707/Kulugyi_Szemle.2021.2.2 
https://kki.hu/wp-content/uploads/2021/08/02-Csenger_Eszterhai.pdf
· Jámbor A., Török Á. (2019): A regionális kereskedelmi egyezmények létrejöttét meghatározó tényezők. Közgazdasági Szemle, LXVI. évf., 2019. április (418—433. o.)
http://www.kszemle.hu/tartalom/cikk.php?id=1833
· Kis K. (2017): A Kelet-afrikai Közösség belső kereskedelmére ható tényezők. Közgazdasági Szemle, LXIV. évf., 2017. szeptember (943—969. o.),  https://doi.org/10.18414/KSZ.2017.9.943 

http://www.kszemle.hu/tartalom/cikk.php?id=1720
· Martonyi J. (2020): Geopolitika és nemzetközi kereskedelem. Külügyi Szemle.
https://kki.hu/wp-content/uploads/2020/04/06-Martonyi-J%C3%A1nos.pdf
· Németh Zs. (2021): A magyar külpolitika irányai a koronavírus utáni világban. Külügyi Szemle. https://doi.org/10.47707/Kulug yi_Szemle.2021.2.06

https://kki.hu/wp-content/uploads/2021/08/9_2021_szemle_kulonszam_nemeth.pdf


Miskolc, 2026. 08. 27.
� A kompetenciák jelölésében a sorszám a szakok képzési és kimeneti követelményeiben (KKK) szereplő sorrendet jelenti, T: tudás, K: képesség, A: attitűd, AF: autonómia és felelősség. Olyan tárgy esetében, amelyet több szakon is oktatnak egyszerre, az igényelt/fejlesztett kompetencia sorszáma szakonként kerül megadásra. A sorszám mellett zárójelben található a szakok rövidítése: (EEF: emberi erőforrások, GM: gazdálkodási és menedzsment, KM: kereskedelem és marketing, NG: nemzetközi gazdálkodás, PSZ: pénzügy és számvitel, TV: turizmus-vendéglátás).

